open-index/open-wikipedia-markdown huggingface dataset:
எஸ். பி. வெங்கடேஷ்

***எஸ். பி. வெங்கடேஷ்*** (*S. P. Venkatesh*), ***சங்கீதராஜன்*** (*Sangeetharajan*, 5 மார்ச் 1955 – 3 பெப்ரவரி 2026) என்பவர் இந்தியத் திரைப்பட இசையமைப்பாளர் ஆவார். இவர் முதன்மையாக மலையாளப் படங்களில் பணியாற்றினார். சங்கீதராஜன் 80, 90-களின் பிற்பகுதியில் மலையாளத் திரைப்படத் துறையின் பாடல்களுக்காகப் பிரபலமானவர்.

## தொழில்
வெங்கடேசின் தந்தை பழனி ஒரு திறமையான மாண்டோலின் இசைக் கலைஞர்.  வாழ்க்கையின் தொடக்கத்தில், எஸ். பி. வெங்கடேஷ் கிட்டார், பாஞ்சோ, மாண்டோலின் போன்றவற்றை வாசித்தார், தொடக்க காலத்தில் சியாம், ரவீந்திரன் ஆகியோரிடம் உதவி இசையமைப்பாளராக இருந்தார். டென்னிஸ் ஜோசப் மலையாளத் திரைப்படத் துறையில் இவரை அறிமுகப்படுத்தினார். தம்பி கண்ணந்தனம் இயக்கிய *ராஜவிண்டே மகன்* படம் இவருக்கு நல்ல பெயரைப் பெற்றுத் தந்தன. இந்தப் படமும், படத்தின் பாடல்களும் பெரிய வெற்றியைப் பெற்றது.  இதன் விளைவாக 1990-களில் இவரது தொடர்ச்சியான வெற்றிப் படப் பாடல்கள் வெளியாயின. இவரது மிகவும் பிரபலமான திரைப்படப் பாடல்கள் இடம்பெற்ற திரைப்படங்களாக இந்திரஜாலம், கிலுக்கம், மின்னாரம், ஸ்பாடிகம், துருவம், கௌரவர், ஜானி வாக்கர், கிழக்கன் பாத்ரோஸ், ஹிட்லர் ஆகியவை உள்ளன.

1993 ஆம் ஆண்டில், *பைத்ருகாம்*, *ஜனம்* ஆகிய படங்களுக்கு இசையமைத்ததற்காகச்  சிறந்த இசையமைப்பாளருக்கான கேரள மாநிலத் திரைப்பட விருதை வென்றார்.

1999 ஆம் ஆண்டில், பாபு கணேஷ், விசித்ரா நடித்த வெளிவராத தமிழ்த் திரைப்படமான *இது முடிவதில்லை* படத்திற்காக ஒரே நாளில் ஒன்பது பாடல்களைப் பதிவு செய்தார்.

## திரைப்படவியல்

### தமிழ்ப் படங்கள்

* *[[திருப்பூர் (திரைப்படம்)|திருப்பூர்]]* (2010) (பின்னணி இசை மட்டும்)
* *[[உனக்காக என் காதல்]]* (2010) (பின்னணி இசை மட்டும்)
* *[[மண்டபம் (திரைப்படம்)|மண்டபம்]]* (2010) (பின்னணி இசை மட்டும்)
* *[[பிஞ்சு மனசு]]* (2009) (பின்னணி இசை மட்டும்)
* *[[காசிமேடு கோவிந்தன்]]* (2008) (பின்னணி இசை மட்டும்)
* *[[முனி (திரைப்படம்)|முனி]]* (2007) (பின்னணி இசை மட்டும்)
* *[[இருவர் மட்டும்]]* (2006) (பின்னணி இசை மட்டும்)
* *[[ரிமோட்]]* (2004)
* *[[பீஷ்மர் (2003 திரைப்படம்)|பீஷ்மர்]]* (2003)
* *[[வடக்கு வாசல் (திரைப்படம்)|வடக்கு வாசல்]]* (2003)
* *[[அம்மையப்பா]]* (2002)
* *[[கேம்]]* (2002)
* *[[நீ எந்தன் வானம்]]* (2000)
* *[[அடுத்தக் கட்டம்]]* (1999)
* *[[மறு விசரணை]]* (1995)
* *[[இதுதாண்டா சட்டம்]]* (1992)
* *[[தீச்சட்டி கோவிந்தன்]]* (1991)
* *[[விக்னேஷ்வர்]]* (1991)
* *[[நண்பர்கள் (திரைப்படம்)|நண்பர்கள்]]* (1991)
* *[[சேலம் விஷ்ணு]]* (1990)
* *[[13-ம் நம்பர் வீடு]]* (1990)
* *[[பாட்டாளி மகன்]]* (1990)
* *[[என் கணவர் (1989 திரைபடம்)|என் கணவர்]]* (1989)
* *[[காவல் பூனைகள்]]* (1989)
* *[[பூவுக்குள் பூகம்பம்]]* (1988)

## மேற்கோள்கள்

## வெளி இணைப்புகள்

* 
* www.gomolo.in சுயவிவரம்
* www.citwf.com சுயவிவரம்
* எம்.எஸ்.ஐ.யில் எஸ்.பி. வெங்கிதேஷ்
 

பகுப்பு:1955 பிறப்புகள்
பகுப்பு:2026 இறப்புகள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:இந்தியத் திரைப்பட இசையமைப்பாளர்கள்
வேம்பதி சின்ன சத்யம்

**வேம்பதி சின்ன சத்யம்** (Vempati Chinna Satyam) (15 அக்டோபர் 1929&nbsp;- 29 சூலை 2012) ஒரு இந்திய நடனக் கலைஞரும், குச்சிப்புடி நடன வடிவத்தின் குருவுமாவார்.

சின்ன சத்யம் ஆந்திராவின் குச்சிப்புடி என்ற இடத்தில் பிறந்தார். இவருக்கு வேதாந்தம் இலட்சுமி நாராயண சாத்திரி என்பவர் கற்பித்தார். பின்னர் இவர் சிறீ ததேபள்ளி பேரையா சாத்திரியிடமிருந்து கற்றுக்கொண்டதன் மூலம் தனது கலையைச் செம்மைப்படுத்தினார். பின்னர் இவரது அண்ணன் வேம்பதி பெத்த சத்யம் அவர்களால் வெளிப்பாடுகளில் பயிற்சி பெற்றார். இந்த பாணியிலான நடனத்தின் நுணுக்கங்களை இவர் கற்றுக்கொண்டதால், குச்சிப்புடி நடன வடிவத்தை உலகம் முழுவதும் பிரபலப்படுத்துவதில் இவர் வெற்றி பெற்றார். இவர் 29 சூலை 2012 அன்று தனது 83 வயதில் முதுமை தொடர்பான பிரச்சினைகளால் இறந்தார்.

## நடனம்
சின்ன சத்யம் குச்சிப்புடியை பதப்படுத்தி, முறைப்படுத்தினார். இது இன்னும் பாரம்பரிய அடிப்படையை அளித்தது. இவர் கலை வடிவத்தை செம்மைப்படுத்தினார். அதை நாட்டிய சாத்திரத்தின் தரத்திற்கு நெருக்கமாக கொண்டு வந்து அதற்கு ஒரு புதிய முன்னோக்கைக் கொடுத்து, புதிய கூறுகளை அறிமுகப்படுத்தினார்.

## குச்சிப்புடி கலை அகாதமி
சின்ன சத்யம் 1963 இல் சென்னையில் குச்சிப்புடி கலை அகாதமியைத் தொடங்கினார். 180க்கும் மேற்பட்ட தனி உருப்படிகளும், 15 நடன நாடகங்களும் இசையமைத்து நடனமாடினார். இந்த தனி உருப்படிகள் மற்றும் நாடகங்கள் இந்தியாவிலும் வெளிநாட்டிலும் அரங்கேற்றப்பட்டுள்ளன. இவர் சிறீ கிருட்டிண பாரிஜாதம் என்ற தனது முதல் நடன நாடகத்தை அதே காலகட்டத்தில் இயற்றினார். அதைத் தொடர்ந்து மற்றொரு வெற்றியான சீர சாகரா மதனம் என்பதில் முக்கியக் கதாபாத்திரத்தில் நடித்தார். இதில்சிவபெருமானின் சித்தரிப்பும், இவரது நடன அமைப்பும் நல்ல வரவேற்பைப் பெற்றது.

## விருதுகளும் கௌரவங்களும்
"மும்பையின் சங்கீத் பீடம்", "திருமலை திருப்பதி தேவஸ்தானத்தின் ஆஸ்தான நாடியாச்சார்யா", சென்னை, மியூசிக் அகாடமியின் டி.டி.கே நினைவு விருது, "வால்டேரின் நாட்டிய கலாசாகரா", "இராஜா-இலட்சுமி விருது", ஆந்திரப் பல்கலைக்கழகத்திடமிருந்து  "கலாப்பிரபூர்ணா", "குண்டூரின் நாட்டிய கலா பூசண்", "ஐதராபாத்தின் பாரத கலாப்பிரபூர்ணா", சிறீ வெங்கடேசுவரா பல்கலைக்கழகத்தின் கௌரவ முனைவர், "பிட்ஸ்பர்க்கின் ஆஸ்தானா நாட்டியாச்சார்யா", புது தில்லியின் சங்கீத நாடக அகாதமியிலிருந்து தேசிய விருது உட்பட போன்ற பல தலைப்புகள் மற்றும் விருதுகளை இவர் பெற்றுள்ளார். இந்தியாவின் பல மாநில அரசுகளிடமிருந்து பல விருதுகளைப் பெற்றுள்ளார். மத்தியப் பிரதேச அரசிடமிருந்து காளிதாஸ் புரஸ்கார் விருதையும், தமிழக அரசிடமிருந்து கலைமாமணி விருதையும் பெற்றுள்ளார். ஆந்திர பல்கலைக்கழகத்திடமிருந்து முனைவர் பட்டம் பெற்றார். இவருக்கு இந்திய அரசு பத்ம பூசண் விருதும் வழங்கியது.

## குறிப்புகள்

பகுப்பு:கிருஷ்ணா மாவட்ட மக்கள்
பகுப்பு:குச்சிப்புடி நடனக் கலைஞர்கள்
பகுப்பு:2012 இறப்புகள்
பகுப்பு:1929 பிறப்புகள்
நித்தியா ரவீந்திரன்

**நித்ய ரவீந்திரன்** (*Nithya Ravindran*) என்பவர் ஓர் இந்திய நடிகை ஆவார். இவர் முதன்மையாக மலையாள திரைப்படங்கள் மற்றும் தமிழ் தொலைக்காட்சிகளில் பணியாற்றுகிறார்.

## பின்னணி
இவரின் தந்தை 'சென்னை அணு மின் நிலையத்தில்' அரசு ஊழியராகவும், தாய் குடும்பத் தலைவியாகவும் இருந்தார். இவரின் தந்தைக்கு ஒரு நாடக குழு இருந்தது. இவர் தனது தந்தையின் நாடகங்களில் குழந்தை கலைஞராக நடிக்கத் தொடங்கினார். இவருக்கு ஒரு தங்கையாக ஜெயஸ்ரீ என்பவரும், அக்காளாக கல்யாணி என்பவரும் உள்ளனர். சென்னையின் ஸ்டெல்லா மாத்துடினா கல்வியியல் கல்லூரியில் இருந்து எட்டாம் வகுப்பு வரை தனது ஆரம்பக் கல்வியைப் பயின்றார். போதுமான நாட்கள் பள்ளிக்கு வராததன் காரணமாக இவர் அரசு பெண்கள் உயர்நிலைப் பள்ளிக்கு மாற்றப்பட்டார். அதற்குள் திரைப்படங்களில் நடிப்புப்பணி மிகுந்துவிட்டதால் ஒன்பதாம் வகுப்பில் படிப்பை கைவிட்டார். 1969 ஆம் ஆண்டில் மலையாளத் திரைப்படமான *குருதிக்களம்* படத்தில் குழந்தை நட்சத்திரமாக நித்யா தனது திரைப்பட வாழ்க்கையைத் தொடங்கினார். குழந்தை நட்சத்திரமாக  சில திரைப்படங்களில் நடித்த இவர் பின்னர் கதாநாயகி ஆனார். இவர் சில தமிழ், கன்னடம், தெலுங்கு திரைப்படங்களிலும் நடித்திருக்கிறார். இவர் தமிழ்த் திரைப்படங்களில் ஒளிப்பதிவாளராக இருந்த ரவீந்திரனை மணந்தார். இந்த தம்பதிக்கு ஜனனி என்ற மகளும், அர்ஜுன் என்ற மகனும் உள்ளனர். இவர் பல மொழி தொலைக்காட்சித் தொடர்கள் மற்றும் படங்களில் பின்னணி குரல் கலைஞராக உள்ளார்.

## தொலைக்காட்சி

## திரைப்படவியல்

## பின்னணிக் குரல்

; திரைப்படங்கள்

; தொலைக்காட்சித் தொடர்கள்

* ராணி (விழுதுகள்)
* பபிதா (அக்சயா)
* ரேடியோ குரல் ( ரமணி விசஸ் ரமணி பகுதி -2 )
* நளினி (அனைத்து தமிழ் தொடர்களும்)
* ஜானவி (நம்பிக்கை) (முதல் சில அத்தியாயங்கள்)
* ஜோதி லட்சுமி ( அண்ணாமலை ) (முதல் சில அத்தியாயங்கள்)
* கல்பனா ( சின்ன பாப்பா பெரிய பாப்பா )
* ஸ்ரீ லட்சுமி (ருத்ரா)
* சீமா ( தங்கம், வம்சம், கண்டுகொண்டேன் கண்டுகொண்டேன் )
* மாளவிகா அவினாஷ் (அரசி)
* சுதா சந்திரன் (அரசி)
* விஜி சந்திரசேகர் ( சந்திரகுமாரி )
* வினயா பிரசாத் ( ரோஜா )
* பூர்ணிமா பாக்கியராஜ் ( சூர்யவம்சம் )
* அம்பிகா ( திருமதி ஹிட்லர் )

## குறிப்புகள்

## வெளி இணைப்புகள்

*
* எம்.எஸ்.ஐ.யில் நித்யா

பகுப்பு:தமிழ்த் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
குச்சிப்புடி, கிருட்டிணா மாவட்டம்

**குச்சிப்புடி** (Kuchipudi) என்பது இந்திய மாநிலமான ஆந்திராவின் கிருட்டிணா மாவட்டத்தில் உள்ள ஒரு கிராமமாகும். இது குச்செலாபுரம் அல்லது குச்சிலாபுரி என்றும் அழைக்கப்படுகிறது. இது எட்டு முக்கிய இந்தியப் பாரம்பரிய நடனங்களில் ஒன்றான குச்சிப்புடி என்ற பெயரிடப்பட்ட நடன வடிவத்தின் தோற்றம். ஆந்திர மாநில தலைநகர் வலயத்தின் ஒரு பகுதியாக இருக்கும் மோவ்வா மண்டலத்தில் உள்ள கிராமங்களில் இதுவும் ஒன்றாகும்.

## நிலவியல்
இந்த இடம் கிருட்டிணா மாவட்டம் மற்றும் குண்டூர் மாவட்டத்தின் எல்லையாகும். இது, கொல்லூர் கிராமத்திற்கு மேற்கே உள்ளது. இது  மச்சிலிப்பட்டணம் வருவாய் பிரிவின் மோவ்வா மண்டலத்தில் அமைந்துள்ளது.

## கல்வி
குச்சிப்புடியின் நடன வடிவத்திற்கு புகழ்பெற்ற பொட்டி சிறீராமுலு தெலுங்கு பல்கலைக்கழகத்தின் கீழ் உள்ள எட்டு பள்ளிகளில் கிராமத்தில் உள்ள சிறீ சித்தேந்திர யோகி கலா பீடமும் ஒன்றாகும்.

## வரலாறு
பொட்டி சிறீராமுலு தெலுங்கு பல்கலைக்கழகத்தின் எட்டு பள்ளிகளில் ஒன்றான சித்தேந்திர யோகி கலா பீடம், இந்த ஊரில் அமைந்துள்ளது. குச்சிப்புடி நடனம் சித்தேந்திர யோகியால் உருவானது.

## போக்குவரத்து
மச்சிலிபட்டணம் இந்த ஊரிலிருந்து 24 கிலோமீட்டர் (15 மைல்) தொலைவில் உள்ளது .

## குறிப்புகள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
பகுப்பு:கிருஷ்ணா மாவட்டத்திலுள்ள கிராமங்கள்
டைஆக்சிபென்சோன்

**டைஆக்சிபென்சோன்** அல்லது **பென்சோபீனோன் -8** (Dioxybenzone or Benzophenone-8) என்பது சூரியனின் புற ஊதாக் கதிர்களில் இறு வேறு வகைக் கதிர்களைத் தடுக்கப் பயன்படும் முகப்பூச்சுக் குழைமங்களில் பயன்படுத்தப்படும் ஒரு கரிமச் சேர்மம் ஆகும்.  இது பென்சோபீனோனின் வழிப்பொருள் ஆகும். இது 68 ° செல்சியசு உருகுநிலையுடன் கூடிய மஞ்சள் நிறத் தூள் ஆகும். இது தண்ணீரில் கரையாதது. ஆனால் எத்தனால் மற்றும் ஐசோபுரோப்பைல் ஆல்ககாலில் மிதமாக கரையக்கூடியது.

## மேற்கோள்கள்

பகுப்பு:பென்சோபீனோன்கள்
பகுப்பு:பீனால் ஈதர்கள்
பகுப்பு:பீனால்கள்
பகுப்பு:Articles with changed EBI identifier
பகுப்பு:Articles with changed CASNo identifier
யோவேரி முசவேனி

**யோவேரி முசவேனி** (*Yoweri Museveni*, பிறப்பு: 15 செப்டம்பர் 1944) என்பவர் உகாண்டா அரசியல்வாதியும், 1986 சனவரி 29 ஆம் நாள் முதல் தற்போது வரை உகாண்டாவின் அதிபரும் ஆவார். யோவேரி முசவேணி உகாண்டாவின் அதிபராக மிக நீண்ட காலம் பதவி வகிப்பவர் என்ற சாதனைக்குரியவராகிறார். முன்னதாக இடி அமீன் 1971 ஆம் ஆண்டு முதல் 1979 வரை உகாண்டாவின் அதிபராக இருந்தார். 2021 சனவரி 14 ஆம் நாள் உகாண்டாவில் பொதுத்தேர்தல நடைபெற்றது. இத்தேர்தலில் முசவேனியை எதிர்த்து பாபி வைன் என்பவர் போட்டியிட்டார். தேர்தலில் முசவேனிக்கு 59 சதவீத வாக்குகளும், பாபி வைனுக்கு 35 சதவீத வாக்குகளும் கிடைத்துள்ளதாக தேர்தல் ஆணையம் அறிவித்தது. இதன் மூலம் முசவேனி ஆறாவது முறையாக உகாண்டாவின் அதிபரானார்.

## மேற்கோள்கள்

## வெளி இணைப்புகள்
* 
* 
* State House official website

பகுப்பு:1944 பிறப்புகள்
பகுப்பு:உகாண்டாவின் அரசியல்வாதிகள்
பகுப்பு:வாழும் மக்கள்
பகுப்பு:உகாண்டாவின் அரசுத்தலைவர்கள்
திரெப்நோயியம்

**திரெப்நோயியம்** *(Trepopnea)* என்பது ஒரு வகையான மூச்சுத்திணறல் நோயாகும். ஒரு பக்கம் நன்கு சாய்ந்த நிலைக்கு நோயாளி திரும்பும்போது, மூச்சுவிடுதல் மிகவும் செளகரியமாக இருக்கும் நிலை உணரப்படும். ஆனால் மறு பக்கம் பக்கவாட்டு நிலைக்கு திரும்பும்போது இவர்களுக்கு அச்சௌகரியம் கிடைக்காமல் மூச்சுத்திணறல் உண்டாகும்.  இத்தகைய நோய் நிலையை திரெப்நோயியம் என்ற பெயரால் அழைக்கிறார்கள். ஒரு நுரையீரல் நோய், ஒரு பெரிய மூச்சுக்குழாய் அல்லது நாள்பட்ட இதய செயலிழப்பு நோய் போன்றவற்றால் இந்நிலை  விளைகிறது. பெரும்பாலான ஒரு நுரையீரல் நோயால் பாதிக்கப்பட்ட திரெப்நோயிய நோயாளிகள் நோயுற்ற நுரையீரலின் எதிர் பக்கத்தில் படுத்துக் கொள்ள விரும்புகிறார்கள். ஏனெனில் ஈர்ப்புவிசை கீழ் நுரையீரலின் உள்விரவலை அதிகரிக்கிறது.  நோயுற்ற நுரையீரலில் உள்விரவல் அதிகரித்தால் நுரையீரல்  குலுக்கலும் மற்றும் இரத்தத்தில் ஆக்சிசன் குறைவும் அதிகரிக்கும், இதன் விளைவாக மூச்சுத் திணறல் பெரிதும் மோசமடைகிறது. ஆரோக்கியமான நுரையீரலின் செயல்பாட்டை அதிகரிக்க, நோயாளி ஆரோக்கியமான நுரையீரல் இருக்கும் பக்கவாட்டில் படுத்துக் கொள்வது சிறந்தது.  இதனால் நுரையீரலுக்கு போதுமான உள்விரவல் கிடைக்கும். நாள்பட்ட இதய செயலிழப்பு நோயாளிகள் பெரும்பாலும் வலதுபுறமாகத் திரும்பி  படுத்துக்கொள்ள விரும்புகிறார்கள், இவர்கள் தங்கள் நுரையீரலுக்கு ஒரு சிறந்த இரத்தப் பொழிவையும்  பெற்று குறைவான மூச்சுத்திணறலையும் அனுபவிக்கிறார்கள்.     
## மேற்கோள்கள்

பகுப்பு:மருத்துவ அறிகுறிகள்
பகுப்பு:சுவாச நோய்கள்
பகதூர் கான்

**உஸ்தாத் பகதூர் கான்** (Bahadur Khan) (பிறப்பு 19 சனவரி 1931 - 3 அக்டோபர் 1989) பகதூர் உசைன் கான் என்றும் அறியப்பட்ட இவர் ஓர் இந்திய சரோத் இசைக் கலைஞரும், திரைப்பட இசையமைப்பாளருமாவார்.

## ஆரம்பகால வாழ்க்கையும் குடும்பமும்
உஸ்தாத்  பகதூர் கான், ஒரு பெங்காலி, சனவரி 19, 1931 இல் வங்காளதேசத்தின் கொமிலாவில் உள்ள சிபூரில் (அப்பொழுது பிரித்தானிய இந்தியா ) பிறந்தார். ஒரு இசைக் குடும்பத்தைச் சேர்ந்த இவர், இந்திய பாரம்பரிய இசைக்கலைஞர் ஆயித் அலிகானின் மகனும், சித்தார் கலைஞர் பண்டிட் ரவிசங்கருடன் தொடர்புடையவர் .

இறுதியாக கொல்கத்தாவில் குடியேறுவதற்கு முன்பு, கான் தனது தந்தை மற்றும் தனது மாமா அலாவுதீன் கானிடமிருந்து மைகாரில் சரோத் வாசிக்க முதலில் கற்றுக்கொண்டார். இவர் குரல் இசையையும் பயின்றார், பின்னர் அவரது உறவினர்களான அலி அக்பர் கான், அன்னபூர்ணா தேவி ஆகியோருடன் ஒத்துழைத்தார்.

இவரது சகோதரர்கள் ஆபேத் உசைன், முபாரக் உசைன் கான் ஆகியோரும்  வங்காளதேசத்தை தளமாகக் கொண்ட இசைக்கலைஞர்கள். மேலும், பாரம்பரிய இசையில் பங்களித்ததற்காக வங்காளதேச அரசாங்கத்திடமிருந்து விருது பெற்றவர்கள். 2006 ல் இறந்த சித்தார் கலைஞர் கிரித் கான் இவரது மகனாவார். நன்கு அறியப்பட்ட மாணவர்களில் ஒருவர் சரோத் கலைஞர் தேசேந்திர நாராயண் மசூம்தார் என்பவராவார் .

இவர் அக்டோபர் 3, 1989 அன்று  கொல்கத்தாவில் காலமானார். இவரது மூத்த மகன் பித்யுத் கான் தொடர்ந்து உலகம் முழுவதும் சரோத் நிகழ்த்துகிறார்.

## இசையும் படங்களும்
அகில இந்திய வானொலி, வானொலி பாக்கித்தான் மற்றும் வானொலி வங்காளதேசம் போன்றவற்றில் கான் ஒரு வழக்கமான கலைஞராக இருந்தார். புகழ்பெற்ற இந்திய திரைப்படத் தயாரிப்பாளர் ரித்விக் கட்டக்கின் பல படங்களுக்கு இசையமைத்துள்ளார்.

## கற்பித்தல்
கான் ஒரு புகழ்பெற்ற ஆசிரியராகவும், அமெரிக்காவின் கலிபோர்னியாவில் உள்ள அலி அக்பர் இசைக் கல்லூரியில் ஆறு மாதங்கள் ஆசிரிய உறுப்பினராகவும் இருந்தார். அங்கு இவர் இந்திய பாரம்பரிய இசையை கற்பித்தார். இவரது மாணவர்களில் இவரின் மகன் பித்யுத் கான், மருமகன் சாகா தத் உசைன் கான், தேசேந்தி ரநாராயண் மசூம்தார், கல்யாண் முகர்ஜி, மனோஜ் சங்கர் அவரது மருமகன் குர்ஷித் கான் ஆகியோரும் அடங்குவர்.

## குறிப்புகள்

## வெளி இணைப்புகள்
* 
* Bidyut Khan's blog
* Kalyan Mukherjee's Homepage
* Shahdat Hossain Khan's review
* Review of the film ''Subarnarekha'' 
* Home Page of Ali Akbar College of Music

பகுப்பு:இந்தியத் திரைப்பட இசையமைப்பாளர்கள்
பகுப்பு:இந்திய முஸ்லிம்கள்
பகுப்பு:1989 இறப்புகள்
பகுப்பு:1931 பிறப்புகள்
அஜய் ரத்னம்

**அஜய் ரத்னம்** (*Ajay Rathnam*) என்பவர் ஓர் இந்திய திரைப்பட மற்றும் தொலைக்காட்சி நடிகர் ஆவார். இவர் முதன்மையாக தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். இவர் ஐந்து மொழிகளில் 400 க்கும் மேற்பட்ட படங்களில் நடித்துள்ளார்.

## தொழில்
ரத்னம் *[[நாளை மனிதன்]]* (1989) என்ற திகில் படத்தில் நடிகராக அறிமுகமானார். அதில் இவர் அரக்கத்தனம் மிக்கவராக நடித்தார். இவர் தொலைக் காட்சித் தொடரான *[[மர்மதேசம் (தொலைக்காட்சித் தொடர்)|மர்மதேசத்தின்]]* (விடாது கருப்பு) ஒரு பாகத்தில் நடித்தார். இந்தி மொழி திரைப்படமான *[[மதராஸ் கஃபே (திரைப்படம்)|மெட்ராஸ் கஃபே]]* (2013) படத்தில்  கற்பனையான விடுதலைப் புலிகள் இயக்கத் தலைவராக நடித்தார். இவரது பாத்திரம் மறைந்த விடுதலைப் புலிகள் தலைவர் வேலுப்பிள்ளை பிரபாகரனுடன் மிக நெருக்கமான ஒற்றுமையைக் கொண்டிருந்தது.

## பிற படைப்புகள்
ரத்னம் பல்வேறு கல்லூரிகளில் மாணவர்களுக்கு ஊக்கமளிப்பு கருத்தரங்குகளை நடத்தி வருகிறார். 2018 ஆம் ஆண்டில், இவர் தனது பூப்பந்து அகாடமியை "வி ஸ்கொயர்" என்ற பெயரில் சென்னையில் தொடங்கினார் . 2019 ஆம் ஆண்டில், முகப்பேரில் "வி ஸ்கொயர்" விளையாட்டு அரங்கை தொடங்கினார் .

## தனிப்பட்ட வாழ்க்கை
இவரின் மகன் தீரஜ் விஷ்ணு ரத்னம் அறிவழகனின் *[[ஆறாது சினம்]]* (2016) படத்தில் நடிகராக அறிமுகமானார்.

## திரைப்படவியல்

## தொலைக்காட்சி

## குறிப்புகள்

## வெளி இணைப்புகள்

* 

பகுப்பு:1958 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:வாழும் மக்கள்
போடா, ராஜ்கார்

**போடா** (Boda) என்பது இந்தியாவின் மத்தியப் பிரதேச மாநிலத்தில் உள்ள ராஜ்கர் மாவட்டத்தில் உள்ள ஒரு நகரம் மற்றும் நகர் மன்றம் ஆகும்.

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி,  கிராமத்தில் 9,886 மக்கள் தொகை இருந்தது. மக்கள் தொகையில் 52% பேர் ஆண்கள், 48%பேர் பெண்கள் ஆவர். போடாவின் சராசரி கல்வியறிவு விகிதம் 56% ஆகும், இது தேசிய சராசரியான 59.5% ஐ விடக் குறைவு; ஆண்களின் கல்வியறிவு 71% மற்றும் பெண் கல்வியறிவு 40% ஆக உள்ளது. 16% மக்கள் 6 வயதுக்கு உட்பட்டவர்கள்.

போடாவில் பேசப்படும் முக்கிய மொழி மால்வியுடனான இந்தி ஆகும். மால்வி என்பது ஒரு வட்டார மொழியாகும். இது இந்தி மொழியின் உள்ளூர் பேச்சுவழக்கு மொழியாகவும் உள்ளது..

## கலாச்சாரம்
வசந்த பஞ்சமி போன்ற பண்டிகைகளை குப்தா பரிவார் (மேதத்வால் சமாஜ்) கொண்டாடுகின்றனர். சுதந்திர தினம் மற்றும் குடியரசு தினத்தன்று, பல கலாச்சார நிகழ்ச்சிகள் பள்ளிகளால் ஏற்பாடு செய்யப்படுகின்றன. துர்கா தேவியின் வரலாற்று கோயிலான அந்தேரியா பாக் அதன் முக்கிய ஈர்ப்புகளில் ஒன்றாகும். அனுமன் கோயில் மிகவும் பிரபலமானது, அது 'பாகீச்சி' என்று அழைக்கப்படுகிறது. இனிப்பு கடைகளும் ஊரில் மிகவும் பிரபலமாக உள்ளன. இப்பகுதி பசுமையான விவசாய நிலப்பரப்பைக் கொண்டுள்ளது மற்றும் மக்கள் தங்கள் பயிர்களைப் பயிரிடுவதற்கு பெரிய அளவிலான நிலங்களை வைத்திருக்கிறார்கள்.

## மேற்கோள்கள்

பகுப்பு:மத்தியப் பிரதேசம் புவியியல் தொடர்பான குறுங்கட்டுரைகள்
வா கபா அருவி

thumb| வா கபா அருவியின் உச்சி
thumb| நீர் வீழ்வதற்கு முன்
**வா கபா அருவி** *(Wah Kaba Falls)* வட கிழக்கு இந்தியாவின் மேகாலயாவில் உள்ள சிரபுஞ்சிக்கு அருகில் அமைந்துள்ளது. இந்த அருவி ஒரு செங்குத்தான பாறையிலிருந்து இறங்கி சுமார் 170-190 மீட்டர் தொலைவில் ஒரு பள்ளத்தாக்கில் விழுகிறது. அருவியில் இரண்டு தேவதைகள் வாழ்கின்றன என்று ஒரு உள்ளூர் புராணக்கதை உள்ளது. சில்லாங்கிலிருந்து சிரபுஞ்சிக்கு செல்லும் வழியில் இந்த அருவியைக் காணலாம்.  
thumb| வா கபா அருவி
thumb| வா கபா அருவியிலிருந்து பார்க்கக் கிடைக்கும் தோற்றம்

## மேற்கோள்கள்

## வெளி இணைப்புகள்

* டிரிப் அட்வைசர்
பகுப்பு:மேகாலயாவில் உள்ள அருவிகள்
சரோவா அணை

**சரோவா அணை** (Charowa dam) (**சார்வா அணை** என்றும் அழைக்கப்படுகிறது), இந்தியாவின் ஜார்க்கண்ட், ஹசாரிபாக் மாவட்டத்தில் நான்கு மலைகளுக்கு நடுவே அமைந்துள்ள ஒரு அணைக்கட்டு ஆகும்.சார்வா அணை நீர்த்தேக்கம் மழைக்காலத்தில் பாதுகாப்பான நிலைக்கு அப்பால் நிரப்பப்படுவதாக அறியப்படுகிறது, மிகச் சமீபத்தில் 2017 ஆம் ஆண்டில், ாதுகாப்பற்ற அளவைத் தடுக்க கசிவு வாயில்கள் திறக்கப்பட்டன. 

இந்த நீர்த்தேக்கத்தில் மிகப்பெரிய கழுகு மற்றும் மிகச்சிறிய கழுகுகளாக முறையே  இமயமலை கழுகு மற்றும் எகிப்திய கழுகு உள்ளிட்ட பல்வேறு கழுகு இனங்கள் உள்ளன. ஆபத்தான உயிரினங்களான இந்திய கழுகு மற்றும் வெண்முதுகுக் கழுகு போன்றவையும் இங்கு காணப்படுகின்றன. 

## மேற்கோள்கள்

பகுப்பு:ஹசாரிபாக் மாவட்டம்
பகுப்பு:சார்க்கண்டில் உள்ள அணைகள்
பகுப்பு:Coordinates not on Wikidata
ஆசிசு கான்

**ஆசிசு கான் தேவ்சர்மா** (Aashish Khan Debsharma) (பிறப்பு 5 திசம்பர் 1939) இவர் ஓர் இந்திய பாரம்பரிய இசைக்கலைஞரும், சரோத் இசைக் கலைஞருமாவார். இவரது "*கோல்டன் ஸ்ட்ரிங்ஸ் ஆஃப் தி சரோத்*" என்ற இசைத் தொகுப்பிற்காக 'சிறந்த உலக இசை'ப் பிரிவில் 2006 இல் கிராமி விருதுக்கு பரிந்துரைக்கப்பட்டார். இவர் சங்கீத நாடக அகாதமி விருதையும் பெற்றவர். ஒரு கலைஞர், இசையமைப்பாளர் மற்றும் நடத்துனர் என்பது மட்டுமல்லாமல், கலிபோர்னியாவின் கலை நிறுவனத்தில் இந்திய பாரம்பரிய இசையின் துணை பேராசிரியராகவும், அமெரிக்காவில் உள்ள சாண்டா குரூஸில் உள்ள கலிபோர்னியா பல்கலைக்கழகத்திலும் இணை பேராசிரியராகவும் உள்ளார்.

### உஸ்தாத் அலாவுதீன் கான் பாரம்பரியம்
இவர் 1939 ஆம் ஆண்டில் பிரித்தானிய இந்தியாவின் ஒரு சிறிய சுதேச மாநிலமான மைகாரில் பிறந்தார். அங்கு இவரது நன்கு அறியப்பட்ட தாத்தா அலாவுதீன் கான், அரசவைக் கலைஞ்ராக இருந்தார். இவரின் தாயார் மறைந்த சுபீதா பேகம் அலி அக்பர் கானின் முதல் மனைவியாவார். இவர் தனது ஐந்து வயதில் இந்துஸ்தானி இசையில் தனது தாத்தாவால் பயிற்சியில் ஈடுபடுத்தப்பட்டார். இவரது பயிற்சி பின்னர் இவரின் தந்தை அலி அக்பர் கான் மற்றும் இவரது அத்தை அன்னபூர்ணா தேவி ஆகியோரின் வழிகாட்டுதலின் கீழ் தொடர்ந்தது. இவருக்கு முந்தைய திருமணத்திலிருந்து பராசு மற்றும் நுசரத் கான் என்ற இரண்டு குழந்தைகள் உள்ளனர்.

## தொழில்
கான் மைகாரிலும், கொகொல்கத்தாவிலும் வளர்ந்தார். புகழ்பெற்ற பாரம்பரிய வட்டாரங்களில் இந்திய பாரம்பரிய இசையை நிகழ்த்தினார். இவர் தனது 13 வயதில், தனது தாத்தாவுடன், புதுதில்லி அனைத்திந்திய வானொலியின் "தேசிய நிகழ்ச்சியில்" தனது முதல் பொது நிகழ்ச்சியை வழங்கினார். அதே ஆண்டில், கொல்கத்தாவில் நடந்த "தான்சேன் இசை மாநாட்டில்" தனது தந்தை மற்றும் தாத்தாவுடன் நிகழ்த்தினார், அப்போதிருந்து இவர் இந்திய துணைக் கண்டத்திலும் வெளிநாட்டிலும் பாரம்பரிய இசை மற்றும் உலக இசையின் முக்கிய இடங்களில் நிகழ்த்தினார்.

## அங்கீகாரம்
இவருக்கு 2002 இல் அமெரிக்காவின் இல்லினாய்சு கலை சங்கத்தின் கூட்டாளர் கௌரவமும், 2005இல் சங்கீத நாடக அகாதமி விருதும் வழங்கப்பட்டுள்ளது. 2006 ஆம் ஆண்டில், 'சிறந்த உலக இசை' பிரிவில் கிராமி விருதுக்கு பரிந்துரைக்கப்பட்டார். மே 24, 2007 அன்று, பிரித்தன் மற்றும் அயர்லாந்தின் ஆசிய சமூகத்தின் கூட்டாளரான முதல் இந்திய பாரம்பரிய இசைக்கலைஞர் ஆனார். இது ஆசிய கலை மற்றும் கலாச்சாரத்தில் இங்கிலாந்தின் மிக உயர்ந்த சமூகமாகும்.

## மேற்கோள்கள்

## வெளி இணைப்புகள்
*Biography at Sony Music India
*Biography  at Simlahouse
*UCSC Faculty
*The Times of India
*India Daily
*The Hindu
*Chennai Online
*Ustad Aashish Khan Interview
*Interview on The World Music Foundation Podcast

பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:1939 பிறப்புகள்
பகுப்பு:இந்துஸ்தானி இசைக்கருவிக் கலைஞர்கள்
முஷ்டாக் அலி கான்

**முஷ்டாக் அலி கான்** (Mushtaq Ali Khan) (20 சூன் 1911 வாரணாசி - 21 சூலை 1989) ஒரு இந்தியப் பாரம்பரிய சித்தார், சுர்பகார், பக்கவாத்தியக் கலைஞராவார்.

## பயிற்சி
கான் தனது தந்தை ஆசிக் அலிகானிடமிருந்து இசையைக் கற்றுக்கொண்டார். இவர் 19 ஆம் நூற்றாண்டின் கலைஞர் பர்கத்துல்லா கானிடமிருந்து தில்லியின் மாசித் செனின் வம்சாவளியைச் சேர்ந்தவர்.    

முதலில் ஜான்பூரில் ஒரு அரசவை இசைக்கலைஞராக இருந்த இவர் ஒரு சுயாதீனமான வாழ்க்கையைத் தொடர அர்சவையை விட்டு வெளியேறினார். 1929 ஆம் ஆண்டில் அனைத்திந்திய வானொலியில் வாசிக்கத் தொடங்கிய இவர், அலகாபாத்தில் 1931 ஆம் ஆண்டு நடந்த இசை மாநாட்டில் நிகழ்ச்சியை வழங்கினார். 1940கள், 1950களின் பெரும்பகுதிகளில், எட்டாவா கரானாவின் (பள்ளி) எனயத் கான் மறைந்ததைத் தொடர்ந்து, நிகில் பானர்ஜி, ரவிசங்கர் மற்றும் விலாயத் கான் ஆகியோரின் எழுச்சிக்கு முன்னர் 1950 களின் நடுப்பகுதியில்இந்தியாவின் மிக முக்கியமான சித்தார் கலைஞராக இவர் கருதப்பட்டார்.  இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாதமியால் பயிற்சி பெற்ற கலைஞர்களுக்கு வழங்கப்பட்ட மிக உயர்ந்த இந்திய அங்கீகாரமான சங்கீத நாடக அகாதமி விருதை 1968 ஆம் ஆண்டில் இவர் வென்றார். 
## இறப்பு
முஷ்டாக் அலி 21 சூலை 1989 அன்று இறந்தார்.

## குறிப்புகள்

## வெளி இணைப்புகள்
* Sangeet Acharya Ustad Mushtaq Ali Khan Sahab
* Steven Landsberg on the lineage of Mushtaq Ali Khan

பகுப்பு:சங்கீத நாடக அகாதமி விருது பெற்றவர்கள்
பகுப்பு:சித்தார் இசைக் கலைஞர்கள்
பகுப்பு:1989 இறப்புகள்
பகுப்பு:1911 பிறப்புகள்
இந்திய இருபது20 பன்னாட்டு துடுப்பாட்டக்காரர்களின் பட்டியல்

இந்திய பன்னாட்டு இருபது20  துடுப்பாட்டக்காரர்களின் பட்டியல் இருபது20 துடுப்பாட்ட போட்டியாகும். இருபது20 துடுப்பாட்ட விதிகளின் கீழ் விளையாடப்படுகிறது. முதல் போட்டியானது ஆத்திரேலியா மற்றும் நியூசிலாந்து அணிகளுக்கிடையே 17 பெப்ரவரி 2005 அன்று நடைபெற்றது. இந்திய துடுப்பாட்ட அணி தனது முதல் இருபது20 போட்டியை வீரேந்தர் சேவாக் தலைமையில்  தென்னாப்பிரிக்காவில் 2006-07 தொடரில் விளையாடியது.

## குறியீடுகள்

## வீரர்கள்

## இருபது20ப தலைவர்கள்

## மேற்கோள்கள்


பகுப்பு:Articles with hCards
*
அபிநயசிறீ

**அபிநயஸ்ரீ** (*Abhinayashree*) என்பவர் ஒரு இந்திய திரைப்பட நடிகை ஆவார்.  இவர் தென்னிந்திய மொழி படங்களில் துணை வேடங்களில் தோன்றியுள்ளார்.

## தொழில்
இவரது முதல் பெரிய பாத்திரம் சித்திக்கின் 2001 தமிழ் நகைச்சுவை படமான *[[பிரண்ட்ஸ் (2001 திரைப்படம்)|பிரண்ட்ஸ்]]* படத்தில் வந்தது. அதில் விஜய் மற்றும் சூரியாவுடன் நடித்தார். 2004 ஆம் ஆண்டு தெலுங்குத் திரைப்படமான ஆர்யாவில் அல்லு அர்ஜுனுடன் இணைந்து "ஆ அண்டே அமலாபுரம்" பாடலுக்கு ஆடியபிறகு இவர் தனது வாழ்க்கையில் ஒரு திருப்புமுனையைப் பெற்றார். இந்த வெற்றி இந்த நடிகைக்கு இதே போன்ற பல வாய்ப்புகளைப் பெற வழிவகுத்தது. 2005 ஆம் ஆண்டு தெலுங்கு நகைச்சுவை படமான *ஹங்காமாவில்* அலி மற்றும் வேணு மாதவ் ஆகியோருடன் இவர் நடித்தார்.  இயக்குநர் கிருஷ்ணா ரெட்டி இந்த பாத்திரத்தை இவருக்கு விளக்கியப் பின்னர் முப்பது நாட்கள் படப்பிடிப்புக்கு ஒப்புதல் தந்து கையெழுத்திட்டார். இவர் *பைசலோ பரமாத்மா* என்ற படத்தில் நடித்ததற்காக ஆந்திர அரசின் சிறந்த பெண் நகைச்சுவை நடிகருக்கான நந்தி விருதை வென்றார்.

2007 ஆம் ஆண்டு தெலுங்குத் திரைப்படமான ஆதிவரம் ஆடவல்லக்கு செலவு படத்தில் முழு அளவிலான துணை பாத்திரத்தில் தோன்றியபின், அபிநயஸ்ரீ இனி படங்களில் கவர்ச்சி ஆட்டங்களில் ஆடுவதில்லை என முடிவெடுத்தார். ஆனால்  முமைத் கான் போன்றவர்கள் இருவகையிலும் படங்களில் வெற்றிகரமாக தோன்றுவதைக் கண்டு தன் முடிவை மாற்றிக்கொண்டார்.

## திரைப்படவியல்

## தொலைக்காட்சி

## குறிப்புகள்

## வெளி இணைப்புகள்

* 

https://instagram.com/abinaya_satishkumar?igshid=1tnv1pxqlso4x

பகுப்பு:1988 பிறப்புகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:சென்னை நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
ஜான் பீட்டர்

**ஜான் பீட்டர்** (*John Peter*) என்பவர் ஒரு இந்திய திரைப்பட இசையமைப்பாளர் ஆவார். இவர் முக்கியமாக தமிழ் படங்களுக்கு இசை அமைத்தார்

## தொழில்
*பிரதி ஞாயிறு 9.30 முதல் 10.00* (2006) படத்தில் இசைக்கலைஞராக பணியாற்றுவதற்கு முன்பு பீட்டர் ஒரு அதிகாரியாக பணியாற்றினார். இப்படம் தாமதமாக வெளியானது. பின்னர் இவர் ஹரிகுமருடன் நெருக்கமாகப் பணியாற்றினார். அவரின் *[[மதுரை சம்பவம் (திரைப்படம்)|மதுரை சம்பவம்]]* (2009) மற்றும் *போடிநாயக்கனூர் கணேசன்* (2011) ஆகிய பாடல்களுக்கு இசையமைக்க வாய்ப்பு அளித்தார். இதேபோல், வடிவுடையான் இவருக்கு இரண்டு படங்களில் பணிபுரியும் வாய்ப்பை வழங்கினார். அதாவது *[[கன்னியும் காளையும்]]* *செம காதல்* மற்றும் *[[சௌகார்பேட்டை (திரைப்படம்)|சௌகார்பேட்டை]]* (2015) ஆகிய படங்களாகும். 2015 களில், இவர் லிங்குசாமி தயாரித்து விஜய் வசந்த் நடித்த வண்ண ஜிகினா படத்தில் பணியாற்றினார் .

## இசைத்தொகுப்பு தரவுத்திரட்டு

* படம் வெளியான தேதியைப் பொருட்படுத்தாமல் பாடல் தொகுதி வெளியீட்டு வரிசையில் வெளியிடப்பட்ட படங்கள்.

## மேற்கோள்கள்

பகுப்பு:தமிழ்நாட்டு இசைக்கலைஞர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
கசான் கான்

**கசான் கான்** (*Kazan Khan*) என்பவர் ஒரு இந்திய திரைப்பட நடிகர் ஆவார். இவர் குறிப்பாக மலையாள மற்றும் தமிழ் படங்களில் நடித்துள்ளார். இவர் எதிர்மறை வேடங்களில் மிகவும் பிரபலமானவர்.

## திரைப்படவியல்

## இறப்பு
இவர் மாரடைப்பு காரணமாக  2023 சூன் 12 அன்று காலமானார்.

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:2023 இறப்புகள்
பகுப்பு:கேரள மக்கள்
திரைப்பட விநியோகம்

**திரைப்பட விநியோகம்** (Film distribution) என்பது ஒரு திரைப்படத்தை பார்வையாளர்கள் மத்தியில் கொண்டு சேர்க்கும் செயல்முறையாகும். இது பொதுவாக ஒரு தொழில்முறை சார்ந்த திரைப்பட விநியோகஸ்தரின் பணியாகும். இவர் படத்திற்கான சந்தைப்படுத்தல் முறையை தீர்மானிப்பார். மற்றும் ஒரு படம் காட்சிப்படுத்தப்பட வேண்டிய அல்லது பார்க்கக் கூடிய ஊடகங்கள் மற்றும் வெளியீட்டு தேதி மற்றும் பிற விஷயங்களை நிர்ணமிப்பார்.

திரையரங்கு அல்லது தொலைக்காட்சி மூலமாகவோ அல்லது தனிப்பட்ட (டிவிடி, கோரிய நேரத்து ஒளிதம், பதிவிறக்கம், தொலைக்காட்சி நிகழ்ச்சி) போன்ற வகைகள் மூலம் படம் நேரடியாக பொதுமக்களுக்கு காட்சிப்படுத்தப்படலாம். வணிகத் திட்டங்களைப் பொறுத்தவரை திரைப்பட விநியோகம் என்பது பொதுவாக திரைப்பட விளம்பரத்துடன் சார்ந்தே இருக்கும். தற்காலத்தில் திரைப்படங்கள் நேரடியாக நெற்ஃபிளிக்சு, அமேசான்.காம், டிஸ்னி+, எம்எக்ஸ் பிளேயர், ஹாட் ஸ்டார் போன்ற பல ஓடிடி தளத்தில் விநியோகம் செய்யப்படுகிறது.

திரைப்படத்திற்காகவே குறிப்பாக வடிவமைக்கப்பட்ட முதல் திரையரங்கம் என்பது விவாதத்திற்குரியது. திரைத்துறை சார்ந்தவர்களின் கருத்து 1902 இல் டாலியின் எலக்ட்ரிக் தியேட்டர் லாஸ் ஏஞ்சல்ஸில் நிறுவப்பட்டது எனவும் மற்றும் பிட்ஸ்பர்க்கின் நிக்கலோடியோன் 1905 இல் நிறுவப்பட்டது என இரு வெவ்வேறு கருத்துக்கள் உள்ளன.

## மேற்கோள்கள்

விநியோகம்
திரைப்பட விநியோகஸ்தர்

**திரைப்பட விநியோகஸ்தர்** (Film distributor) என்பவர் ஒரு திரைப்படத்தை சந்தைப்படுத்துவது இவரின் முக்கிய பணியாகும். இது பொதுவாக தயாரிப்பு நிறுவனத்திலிருந்து வேறுபடுகின்றது. உதாரணமாக திரைப்படத்திற்கு நிதியளிப்பதில் மற்றும் விநியோகம் சார்ந்த  ஒப்பந்தங்கள் செய்வது திரைப்பட விநியோகஸ்தர் ஒருவரின் முக்கிய பகுதியாகும்.

ஒரு விநியோகஸ்தர் ஒருவர் திரைப்படத்தின் வெளியீட்டு தேதியையும் மற்றும் ஒரு படம் காட்சிப்படுத்தப்பட வேண்டிய அல்லது பார்க்கக் கூடிய முறையையும் தீர்மானிக்கலாம்: எடுத்துக்காட்டாக திரையிடுவது மூலம், ஓடிடி தளம் அல்லது வீட்டுக் காட்சிக்காகவோ (டிவிடி, கோரிய நேரத்து ஒளிதம், பதிவிறக்கம், தொலைக்காட்சி நிகழ்ச்சி) போன்றவை ஆகும். தமிழகத் திரைப்படத்துறை விநியோகஸ்தர் சங்கத் தலைவராக டி. ராஜேந்தர் என்பவர் 2019 ஆம் ஆண்டு தெரிவு செய்யப்பட்டுள்ளார் என்பது குறிப்பிடத்தக்கது.

## மேற்கோள்கள்


பகுப்பு:திரைப்படம் மற்றும் காணொளி சொல்லியல்
கராத்தே ராஜா

**கராத்தே ராஜா** (*Karate Raja*) என்பவர் ஓர் இந்திய திரைப்பட நடிகர் ஆவார். இவர் முக்கியமாக தமிழ் படங்களில் பணியாற்றுகிறார். கமல்ஹாசனின் *[[விருமாண்டி]]* (2004) திரைப்படத்தில் துணை பாத்திரத்தில் நடித்து நடிகராக தன்னை அடையாளப்படுத்திக் கொண்டார். மக்கள் தொலைக்காட்சியில் ஒளிபரப்பான *சந்தனக் காடு* என்ற தொடரின் முக்கியக் கதாபாத்திரமான  வீரப்பனாக நடித்தற்காக பாராட்டுக்களைப் பெற்றார்.

## தொழில்
கமல்ஹாசனின் *[[விருமாண்டி]]* (2004) திரைப்படத்தில் நடராஜன் நடித்தபிறகு ஒரு நடிகராக தனது தொழில் வாழ்கையில் ஏற்றம் கண்டார். இவருக்கு கமல்ஹாசனால் கராத்தே ராஜா என்ற பெயர் வழங்கப்பட்டது. மேலும் இவர் அந்த ஆண்டில் பிரபலமான இரண்டு தமிழ் படங்களான *[[கில்லி (திரைப்படம்)|கில்லி]]* (2004) மற்றும் *[[வசூல்ராஜா எம்.பி.பி.எஸ்]]* (2004) போன்றவற்றில் நடித்தார். பின்னர் ராஜா பிரபுதேவாவின் *[[போக்கிரி (திரைப்படம்)|போக்கிரி]]* (2007) மற்றும் திகில் நகைச்சுவை படமான *[[அம்புலி (2012 திரைப்படம்)|அம்புலி]]* (2012) உள்ளிட்ட படங்களில் தோன்றினார். இவர் *[[வர்ணம் (திரைப்படம்)|வர்ணம்]]* (2011) படத்தில் குறிப்பிடத்தக்க பாத்திரத்தில் நடித்தார். இவர் திருவம்பாடி தம்பனில் (2012) கிஷோரின் சகோதரராக நடித்தார். தெலுங்கு மொழி திரைப்படமான *உத்யாம சிம்ஹாம்* (2019) படத்தில் முக்கிய பாத்திரமான க. சந்திரசேகர் ராவ் கதாபாத்திரத்தில் நடித்தார்.

2008 ஆம் ஆண்டில் *மக்கள் தொலைக்காட்சியில்* ஒளிபரப்பான *சந்தனக் காடு* என்ற தொடரில் முக்கியக் கதாபாத்திரமான வீரப்பனின்  கதாபாத்திரத்தில் நடித்தார். படத்தின் இயக்குநர் வீரப்பனின் வாழ்க்கையைப் பற்றி ஆராய்ச்சி செய்வதற்காக மூன்று ஆண்டுகள் செலவிட்டனர். பின்னர் படப்பிடிப்பிற்காக 110 நாட்கள் காட்டில் கழித்தனர். இதன் படப்பிடிப்பு  தமிழ்நாடு மற்றும் கர்நாடகத்ததில் நடத்தப்பட்டது.

## தனிப்பட்ட வாழ்க்கை
கராத்தே ராஜா 2009 சூலை மாதத்தில் திவ்யாவை மணந்தார். இந்த இணையருக்கு மூன்று மகள்கள் உள்ளனர். 2014 ஆகத்தில், கராத்தே ராஜா தனது மனைவியைக் காணவில்லை என்று காவல் நிலையத்தில் புகார் அளித்தார். பின்னர் அவர் இந்த இணையருக்கு திருமண வாழ்வில் பிரச்சினைகள் இருப்பதாகவும், பல மாதங்களில் சில நாட்கள் மட்டுமே இருவரும் ஒன்றாக வாழ்வதாக கூறினார்.

## திரைப்படவியல்

## தொலைக்காட்சி

* செம்பருத்தி - மானிக்கம்
* மர்மதேசம்: ஐயந்திரா பரவாய் - வர்மா கலாய் மாணவி

## குறிப்புகள்

## வெளி இணைப்புகள்

*

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
சண்டிகர் திரைப்பட நகரம்

**சண்டிகர் திரைப்பட நகரம்** *(Chandigarh film city)*  உருவாக்குவதற்கான திட்டம் 2007 ஆம் ஆண்டு முன்மொழியப்பட்டது.  பர்சுவ்நாத் உருவாக்குநர்கள் நிறுவனம் சத்தீசு கௌசிக்கை  தொழில்நுட்ப ஆலோசகராக முன்னிறுத்தி சண்டிகர் நகரில் திரைப்பட நகரத்தை உருவாக்க திட்டமிட்டது.  இதற்காக பஞ்சாப்மாநிலச் சுற்றுலாத் துறையும் பர்சுவ்நாத் உருவாக்குநர்கள் நிறுவனமும்  ஒப்பந்தத்தில் கையெழுத்திட்டனர்.  ஒப்பந்தத்தின்படி, உருவாக்குநர்கள் நிறுவனத்திற்கு 99 வருட குத்தகை காலத்திற்கு 191 கோடி ரூபாயை பஞ்சாப் அரசு செலுத்த வேண்டும்.  திரைப்பட நகரத்தில் ஒரு திரைப்பட படப்பிடிப்புக்கூடம், பல்லூடகப் பூங்கா, பல்லூடகப்  பொழுதுபோக்கு மையம், ஒரு பல்லூடகக் கல்லூரி மற்றும் ஆராய்ச்சி மையம் ஆகியவை இடம்பெற வேண்டும். திரைப்பட நகரம் பர்சுவ்நாத் திரைப்பட நகரம் என்று பெயரால் அழைக்கப்படவேண்டும். 
 
பர்சுவ்நாத் மற்றும் பஞ்சாப் மாநில அரசாங்கத்திற்கு இடையில் கருத்து மோதல்கள் தோன்றின. நீதிமன்றங்கள் மூலம் இருவரும் போட்டியிட்டனர். 2009 ஆம் ஆண்டு டிசம்பர் மாதத்தில் இந்த ஒப்பத்தம் இரத்து செய்யப்பட்டது.  
  
2019 ஆம் ஆண்டு டிசம்பரில் நம்பிக்கைகள் புதுப்பிக்கப்பட்டன, திரைப்பட நகரத்தை தானே நேரடியாக உருவாக்கும் திட்டங்களை பஞ்சாப் மாநில அரசு அறிவித்தது.  
## இவற்றையும் காண்க
* இராமோச்சி திரைப்பட நகர்
* இந்தியத் திரைப்படத்துறை
* திரைப்படம் மற்றும் தொலைக்காட்சி கல்லூரி (இந்தியா)

## மேற்கோள்கள்


## புற இணைப்புகள்
*Multimedia Centre -cum- Film City, Chandigarh City administration site

பகுப்பு:சண்டிகர்
பகுப்பு:திரைப்பட படப்பிடிப்பு வளாகம்
பால்ஜி பெந்தர்கர்

**பால்ஜி பெந்தர்கர்** Bhalji Pendharkar (3 மே 1897 - 26 நவம்பர் 1994) இந்தியாவில் ஒரு திரையுலக ஆளுமையாவார். இந்த துறையில் மிகவும் மதிப்புமிக்க விருதான தாதாசாகேப் பால்கே விருதைப் பெற்றுள்ளார்.

## ஆரம்பகால வாழ்க்கையும் குடும்பமும்
இராதாபாய் என்பவருக்கும் அவரது கணவர் கோபால் பெந்தர்கர் என்பவருக்கும் ஒரு பிராமண குடும்பத்தில் பிறந்தார். பால்ஜி இந்திய திரைப்படத் துறையில் சில திரைப்பட ஆளுமைகளுடன் தொடர்பிலிருந்தார். இவரது பல நெருங்கிய உறவுகள் இந்திய திரையுலகில் புகழ் பெற்றிருந்தனர். அவர்களில் இவரது அண்ணன் பாபுராவ் பெந்தர்கர், ஒன்றுவிட்ட சகோதரர், நடிகர்-இயக்குநர், மாஸ்டர் விநாயக் கர்நாடகி, தாய்வழி உறவினர் வி. சாந்தாராம் ஆகியோர் அடங்குவர் .

## தனிப்பட்ட வாழ்க்கை
இவருக்கு நான்கு மனைவிகள் இருந்தனர். அவர்களில் ஒருவரான இலீலா சந்திரகிரி என்பவர், 1930களில் *மிஸ்* இலீலா என்ற பெயரில் இந்தி மற்றும் மராத்தி படங்களில் நடித்து பாடிவந்தார். பால்ஜியை இலீலா முதன்முதலில் சந்தித்தபோது அவருக்கு ஏற்கனவே ஒரு பையனும், (ஜெயசிங்) ஒரு பெண்ணும் என இரண்டு குழந்தைகள் இருந்தன. பால்ஜி அவர்கள் இருவரையும் தத்தெடுத்தார். அந்தப் பெண் பின்னர் புதின ஆசிரியர் இரஞ்சித் தேசாயை மணந்தார். மேலும் அவர் மாதவி தேசாய் (2013 இல் இறந்தார்) என்று அழைக்கப்பட்டார். அவர் 'நாச்சா கா குமா' என்ற புத்தகத்தை எழுதினார். அவரது இரண்டாவது மகளின் பெயர் சரோஜ் சிந்தர்கர் என்பதாகும்.

## திரைப்பட வாழ்க்கை
ஊமைத் திரைப்படங்களின் சகாப்தத்தில் பால்ஜி தனது வாழ்க்கையைத் தொடங்கினார். இவர் பிரபாத் திரைப்பட நிறுவனத்தின் ஆரம்பகால படங்களுடன் தொடர்பு கொண்டிருந்தார். மேலும் சொந்த ஊரான கோலாப்பூரில் உள்ள மற்ற திரைப்பட அரங்கங்களிலும் பணியாற்றினார். பின்னர் தனது சொந்ததிரைப்பட அரங்கமான "ஜெய்பிரபா திரைப்பட அரங்கம்" என்பதை  வாங்கி, திரைப்பட தயாரிப்பாளராகவும், இயக்குனராகவுமானார். மராத்தியில் சில திரைப்படப் பாடல்களுக்கும் பாடல்களையும் எழுதினார். இவரது மிகவும் பிரபலமான திரைப்படங்கள்: நேதாஜி பல்கார் பற்றிய படம், தொரட்டஞ்சி கமலா, சத்ரபதி சிவாஜி பற்றிய படம், மோகித்யாஞ்சி மஞ்சுளா, மராத்தா தித்துட்கா மெல்வாவா, சாதி மான்சே, தம்ப்தி மாத்தி. இந்தி: மகாரதி கர்ணன், வாலிமி, சத்ரபதி சிவாஜி.கனிமி காவா போன்றவை

## விருது
பால்ஜிக்கு 1991 ல் இந்திய அரசு தாதாசாகெப் பால்கே விருது வழங்கியது.

## குறிப்புகள்

## வெளி இணைப்புகள்
* 
* Bhalji Pendharkar Cultural Centre, Kolhapur

பகுப்பு:1994 இறப்புகள்
பகுப்பு:1897 பிறப்புகள்
பகுப்பு:தாதாசாகெப் பால்கே விருது பெற்றவர்கள்
மாணிக் வர்மா

**மாணிக் வர்மா** (Manik Varma) (16 மே 1926 - 10 நவம்பர் 1996) கிரானா மற்றும் ஆக்ரா கரானாக்களின் (பள்ளிகள்) ஒரு இந்துஸ்தானி இசைப் பாடகராவார்.

## தொழில்
தூய பாரம்பரிய கியாலைத் தவிர, தும்ரி, மராத்தி சங்கீத நாடகம், பாவகீதம், பக்தி கீதம்  போன்ற அரை-பாரம்பரியத்தையும், மெல்லிசையையும் பாடினார். இவர் கிரானா கரானாவின் நிறுவனர் அப்துல் கரீம் கானின் மகளும், மகனுமான கிராபாய் பரோடேகர், சுரேஷ்பாபு மானே ஆகியோரின் சீடராக இருந்தார். அஸ்மத் உசேன் கான், ஆக்ரா கரானாவின் ஜெகநாத்புவா புரோகித் ஆகியோரிடமிருந்தும் இவர் மேலும் பயிற்சி பெற்றார்.  

ஏப்ரல் 1955 இல், இந்து கடவுளான இராமனின் மீதான இவரது பாடல்கள் கீத ராமாயணத்தின் ஒரு பகுதியாக மாறியது. இது புனேவின் அனைத்திந்திய வானொலியின் வாராந்திர ஆண்டு நிகழ்ச்சியாகும். லதா மங்கேஷ்கர், யோகினி ஜோக்லேகர், உஷா போன்ற கலைஞர்களுடன் ஆத்ரே, பாபன்ராவ் நவ்திகர், சுதிர் பத்கே ஆகியோருடன் இணைந்து இவர் நிகழ்த்தியிருந்தார். 

இவர் ஆஷா கதில்கர், சைலா தாதர் உள்ளிட்ட மாணவர்களுக்கு பயிற்சி அளித்தார்.

## தனிப்பட்ட வாழ்க்கை
இவரது இயற்பெயர் மாணிக் தாதர்கர் என்பதாகும். இவரது மகள்களில் இராணி வர்மா, ஒரு பாடகர், அருணா ஜெய்பிரகாஷ், பாரதி ஆக்ரேக்கர், ஒரு நடிகர், மற்றும் மராத்தி மேடை, திரைப்பட மற்றும் தொலைக்காட்சி நடிகர் வந்தனா குப்தே ஆகியோர் அடங்குவர்.  

## விருதுகள்
இவர் 1974 ஆம் ஆண்டில் இந்திய அரசாங்கத்திடமிருந்து மதிப்புமிக்க பத்மசிறீ விருதைப் பெற்றார்.  அதைத் தொடர்ந்து 1986 ஆம் ஆண்டில் இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி வழங்கிய சங்கீத நாடக அகாதமி விருதினைப் பெற்றார். 

## மரியாதை
இவரது நினைவாக *மாணிக் வர்மா பிரதிஷ்டான்* என்பது மும்பையில் நிறுவப்பட்டது. இது மாணிக்க ரத்னா விருது மற்றும் உதவித்தொகைகளையும் வழங்குகிறது. இது இவரது பிறப்பு மற்றும் இறப்பு ஆண்டு விழாவையும் ஏற்பாடு செய்கிறது.   இவரது எட்டாவது நினைவு நாளான 12 நவம்பர் 2004 அன்று, புனேவில் உள்ள திலக் சமாரக மந்திரில் தேவர்கந்தர்வ பக்லேபுவா அறக்கட்டளை 'பகர்லா பாரிசாத தாரி' என்ற இசை நிகழ்ச்சியை வழங்கியது.  

## குறிப்புகள்

## வெளி இணைப்புகள்
* 
* List of Manik Varma songs
* www.youtube.com/watch?v=nmKyQzug2FE

பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:1996 இறப்புகள்
பகுப்பு:1926 பிறப்புகள்
மாணிக் வர்மா (கணினி விஞ்ஞானி)

**மாணிக் வர்மா** (Manik Varma ) ஒரு இந்திய கணினி விஞ்ஞானியும், மைக்ரோசாப்ட் ஆய்வின் இந்தியாவில் மூத்த முதன்மை ஆராய்ச்சியாளருமாவார். தில்லி, இந்திய தொழில்நுட்பக் கழகத்தின் கணினி அறிவியல் துறையின் துணை பேராசிரியராகவும் உள்ளார்.

## கல்வி
ரோட்ஸ் உதவித் தொகை பெற்ற அறிஞராக இருந்த இவர், கணினி பார்வை வகைபாட்டில் பணிபுரியும் *ஆண்ட்ரூ ஜிஸ்ஸர்மன்* என்பவரின் வழிகாட்டுதலின் கீழ் ஆக்சுபோர்டு பல்கலைக்கழகத்தில் முனைவர் பட்டம் பெற்றார். மைக்ரோசாப்ட் ஆய்வில் சேருவதற்கு முன்பு பெர்க்லியில் உள்ள கணித அறிவியல் ஆராய்ச்சி நிறுவனத்தில் பிந்தைய முனைவர் பட்டத்தையும் பெற்றார்.

## ஆராய்ச்சி
இவர் தற்போது இயந்திர கற்றல், கணினி பார்வை மற்றும் கணக்கீட்டு விளம்பரம் பற்றிய பரந்த துறைகளில் ஆராய்ச்சி நடத்தி வருகிறார். 2013 ஆம் ஆண்டில், *எக்ஸ்ட்ரீம் கிளாசிஃபிகேஷன் (எக்ஸ்ட்ரீம் மல்டி-லேபிள் கிளாசிஃபிகேஷன்* என்றும் அழைக்கப்படுகிறது) எனப்படும் இயந்திர கற்றலில் ஒரு புதிய பகுதியை இவர் தொடங்கி பிரபலப்படுத்தினார். எக்ஸ்ட்ரீம் வகைப்பாடு மில்லியன் கணக்கான *லேபிள்களின்* அளவில் *மல்டி லேபிள்* வகைப்பாட்டில் கவனம் செலுத்துகிறது. மேலும், தரவரிசை மற்றும் பரிந்துரையின் பாரம்பரிய சிக்கல்களை மறுபரிசீலனை செய்ய உதவுகிறது. பிங் மற்றும் அமேசானில் தயாரிப்பு ஒருங்கிணைப்புகளுடன் கல்வி மற்றும் தொழில் இரண்டிலும் தீவிர வகைப்பாட்டை வளர்த்து வருகிறது. மைக்ரோசாப்ட் ஆய்வு இந்தியாவில் தனது சகாக்களுடன் மாணிக் வர்மாவும் *எட்ஜ் மெஷின் லேர்னிங்*  எனப்படும் இயந்திரக் கற்றலில் மற்றொரு முன்னுதாரணத்தை முன்மொழிந்தது. கடந்த காலத்தில், அமைப்பு வகைப்பாடு, பொருள் கண்டறிதல், பல கற்றல் மற்றும் தரவரிசை தொடர்பான புள்ளிவிவர அணுகுமுறைகளில் இவர் பணியாற்றினார்.

## விருதுகள்
2019 ஆம் ஆண்டில் பொறியியல் அறிவியலுக்கு இவர் ஆற்றிய பங்களிப்பிற்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான மதிப்புமிக்க சாந்தி ஸ்வரூப் பட்நாகர் விருது இவருக்கு வழங்கப்பட்டுள்ளது. இவரது ஆராய்ச்சிப் படைப்புகள் 2019 ஆம் ஆண்டில் WSDM சிறந்த காகித விருதையும்  பில்ட்ஸிஸ் இரண்டாவது சிறந்த காகித விருதையும்  வென்றன. இவர் இந்திய தேசிய பொறியியல் அகாதமியின் தேர்ந்தெடுக்கப்பட்ட உறுப்பினராகவும் உள்ளார்  மேலும், பெர்க்லியில் உள்ள கலிபோர்னியா பல்கலைக்கழகத்தில் வருகை பேராசிரியராக இருந்தார். வடிவ பகுப்பாய்வு மற்ரும் இயந்திர நுண்ணறிவு பற்றிய *ஐஇஇஇ* பரிவர்த்தனைகளுக்கான இணை ஆசிரியராக இருப்பது இவரது தொழில்முறை சேவைகளில் அடங்கும்.

## குறிப்புகள்

பகுப்பு:கணினி அறிவியலாளர்கள்
பகுப்பு:வாழும் மக்கள்
கஜானன் திகம்பர் மதுல்கர்

**கஜானன் திகம்பர் மதுல்கர்** (Gajanan Digambar Madgulkar) (1 அக்டோபர் 1919 - 14 திசம்பர் 1977) ஒரு மாரத்தி கவிஞரும், பாடலாசிரியரும், எழுத்தாளரும் இந்திய நடிகருமாவாவார். இவர் தனது சொந்த மாநிலமான மகாராட்டிராவில் **கா தி ம** (गदिमा) என்ற எழுத்துக்களால் பிரபலமாக அறியப்படுகிறார். இவருக்கு 1951 இல் சங்கீத நாடக அகாதமி விருதும்  1969 இல் பத்மசிறீ விருதும் வழங்கப்பட்டது. இவர் தனது வாழ்க்கையில் 157 திரை நாடகங்களையும் 2000க்கும் மேற்பட்ட பாடல்களையும் எழுதியுள்ளார்.  மிகவும் குறிப்பிடத்தக்க படைப்பான "கீத ராமயணத்தின்" (இலக்கியம்) இசையமைப்பால் தற்போதைய சகாப்தத்தின் 'நவீன வால்மீகி' என்று அழைக்கப்பட்டார். 2019 இவரது பிறந்த நூற்றாண்டு ஆண்டாக கொண்டாடப்படுகிறது. மகாராட்டிரா அரசு பல்வேறு நிகழ்வுகளையும் விழாக்களையும் நடத்துகிறது.

## தொழில்
மதுல்கர் கவிதை, சிறுகதைகள், புதினக்கள், சுயசரிதை, மராத்தி மற்றும் இந்தி திரைப்படங்களுக்கான வசனங்கள், பாடல் வரிகளை எழுதினார். இவரது கவிதைகள் *சுகம்-சங்கீத்* (ஒளி இசை), பாவகீதம் (உணர்ச்சிப் பாடல்கள்), பக்திகீதம் (பக்தி பாடல்கள்), லாவணி ( மகாராட்டிராவில் உள்ள நாட்டுப்புறப் பாடல்களின் வகை) போன்ற பல்வேறு வகையான இசை வடிவங்களுக்குத் தழுவின . இவர் 1938 இல் கோலாப்பூரில் திரைப்பட உலகில் நுழைந்தார். 157 மராத்தி மற்றும் 23 இந்தித் திரைப்படங்களுக்கு பங்களித்தார். இவர் ஒரு ஓவியராகவும் இருந்தார். இவர் இயற்கை காட்சிகளை வரைய விரும்பினார்.

மராத்தி, இந்தி, ஆங்கிலம், உருது, பெங்காலி, குசராத்தி, பஞ்சாபி, கன்னடம், தமிழ், தெலுங்கு உள்ளிட்ட 10 மொழிகளில் இவருக்கு அறிவு இருந்தது. இவர், மராத்தியில் கவிதை மற்றும் புதினங்களை எழுதிய  வியங்கடேசு மதுல்கரின் இளைய சகோதரராவார் .

#### கீத ராமாயணம்
கீத ராமாயணம் (பாடல்களில் இராமாயணம் ) என்பது இவரது மிகவும் குறிப்பிடத்தக்க படைப்பாக கருதப்படுகிறது. மராத்தியில் வால்மீகி ராமாயணத்தின் ஒரு பாடல் பதிப்பான  இது இராமாயணத்தின் நிகழ்வுகளை காலவரிசைப்படி விவரிக்கும் 56 பாடல்களைக் கொண்டுள்ளது. இதற்கு சுதிர் பத்கே இசையமைத்தார். இது வால்மீகியின் காவியமான ராமாயணத்தை அடிப்படையாகக் கொண்டிருந்தாலும், மதுல்கர் ஒரு வித்தியாசமான கதை வடிவத்தைத் தேர்ந்தெடுத்து, பாடல் வரிகளை எழிதியதற்காகப் பாராட்டப்பட்டார். இதற்காக இவர் "ஆதுனிக் வால்மீகி" (நவீன வால்மீகி) என்றும் அழைக்கப்பட்டார்.

## விருதுகள்

* சங்கீத நாடக அகாடமி விருது - 1951
* பத்மசிறீ - 1969
* விஷ்ணுதாசு பவே தங்கப் பதக்கம் -1971

## சொந்த வாழ்க்கை
மதுல்கர், கோலாப்பூரைச் சேர்ந்த வித்யா என்பவரை மணந்தார் இவர்களுக், சிறீரீதர், ஆனந்த், சரத்குமார் என்ற மூன்று மகன்களும், வர்சா, கல்பலதா, தீபா, சுபாதா என்ற நான்கு மகளகளும் இருந்தனர். பிரபல மராத்தி எழுத்தாளர் வியங்கடேசு மட்கல்கர் இவரது தம்பியாவார்.

புனேவில் உள்ள இவரது வீடு (பஞ்சவடி) இவரது ரசிகர்களை ஈர்க்கும் இடமாக மாறியுள்ளது.

## மேலும் படிக்க
*(Autobiography) 
*
## மேற்கோள்கள்

## வெளி இணைப்புகள்
*Marathi Songs Of Ga Di Madgulkar – The Official Gadima Website
*Gadima On Facebook – The Official Gadima Facebook Page

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1977 இறப்புகள்
பகுப்பு:1919 பிறப்புகள்
பகுப்பு:மராத்தி கவிஞர்கள்
பகுப்பு:மராத்தி எழுத்தாளர்கள்
வடக்கு மண்டல பண்பாட்டு மையம்

**வடக்கு மண்டல பண்பாட்டு மையம்** *(North Zone Cultural Centre)* இந்தியாவின் பஞ்சாப் மாநிலத்திலுள்ள பட்டியாலா நகரத்தில் அமைந்துள்ளது. கலை, கைவினைப்பொருட்கள், மரபுகள் மற்றும் கலாச்சார பாரம்பரியங்களை பாதுகாக்கவும் ஊக்குவிக்கவும் இந்திய அரசாங்கத்தால் நிறுவப்பட்ட பல பிராந்திய கலாச்சார மையங்களில் வடக்கு மண்டல பண்பாட்டு மையம் முதன்மையானதாகும்.

1985 ஆம் ஆண்டு மார்ச் மாதம் 23 அன்று பஞ்சாபின் உசைனிவாலா கிராமத்திற்கு வருகை தந்தபோது  அப்போதைய இந்தியப் பிரதமர் இராசீவ் காந்தி வடக்கு மண்டல பண்பாட்டு மையத்தை நிறுவுவதாக அறிவித்தார்.

வடக்கு மண்டல பண்பாட்டு மையம் இந்தியாவில் நிறுவப்பட்டுள்ள ஏழு கலாச்சார மண்டலங்களில் ஒன்றாகும். இந்திய அரசாங்கம்  வரையறுக்கப்பட்ட மற்றும் நிர்வாக உள்கட்டமைப்பை இதற்கு வழங்கியுள்ளது.

## இந்தியாவின் மற்ற பிராந்திய பண்பாட்டு மண்டலங்கள்

* மேற்கு மண்டல கலாச்சார மையம் உதய்பூர், ராஜஸ்தான்
* வடகிழக்கு மண்டல கலாச்சார மையம், திமாபூர், நாகாலாந்து
* தென் மண்டல கலாச்சார மையம், தஞ்சாவூர், தமிழ்நாடு
* தென்-மத்திய மண்டல கலாச்சார மையம், நாக்பூர்
* வட மத்திய மண்டல கலாச்சார மையம், அலகாபாத், உத்தரப்பிரதேசம்
* கிழக்கு மண்டல கலாச்சார மையம், கொல்கத்தா, மேற்கு வங்காளம்

## மேற்கோள்கள்

## புற இணைப்புகள்
* Official Website of North Zone Cultural Centre

பகுப்பு:பஞ்சாப்
பகுப்பு:கலை இயக்கங்கள்
சிறீதர் பத்கே

**சிறீதர் பத்கே** (Shridhar Phadke) பிறப்பு 9 செப்டம்பர் 1950) இந்தியாவின் மகாராட்டிராவைச் சேர்ந்த பிரபலராவார்.

## ஆரம்ப கால வாழ்க்கை
சிறீதர் 9 செப்டம்பர் 1950 அன்று மும்பையில் பிரபல மராத்திப் பாடகரும் இசையமைப்பாளருமான சுதிர் பத்கே, பாடகர் இலலிதாபாய் பத்கே ஆகியோருக்கு பிறந்தார். டி.ஜி. ரூபரேல் கலை அறிவியல் மற்றும் வணிகக் கல்லூரியில் தனது கல்வியை முடித்தார்  பின்னர் 1970 ஆம் ஆண்டு அமெரிக்காவில் தகவல் தொழில்நுட்பத்தில் முதுகலைப் பட்டம் பெற்றார். பின்னர் ஏர் இந்தியாவில் சேர்ந்து, 2009 தகவல் தொழிநுட்ப நிர்வாக இயக்குநராக ஓய்வு பெற்றார்.

இவர் இசையில் முறையான பயிற்சியைப் பெறவில்லை. தனது முதுகலை பட்டப்படிப்புக்காக அமெரிக்காவில் இருந்தபோது, 'தேவாச்சியே துவாரி' என்ற பக்தி பாடலுக்காக தனது முதல் பாடலை இயற்றினார். இந்த பாடலைக் கேட்ட இவரின் தந்தை சுதிர் பத்கே இவரை பாராட்டினார். இந்த நிகழ்ச்சியை அமெரிக்காவில் தனது ஒரு நிகழ்ச்சியில் இவரின் தந்தை பாடினார். பின்னர் இந்த பாடல் *ஓம்கார்* என்ற இசைத் தொகுப்பிற்காக சுரேஷ் வாட்கரின் குரலில் பதிவு செய்யப்பட்டது .

## தொழில்
சிறீதர், "இலட்சுமிச்சி பவுல்" என்ற மராத்திய படத்துடன் இசை இயக்குநராக தனது வாழ்க்கையைத் தொடங்கினார். முன்னதாக இந்த படத்திற்கு இவரின் தந்தை சுதிர் பத்கே இசையமைப்பதாக இருந்தது. ஆனால் இவர், இசையமைத்த "*பைட் அந்தராச்சே ஜாலே"* என்ற பாடலைக் கேட்ட இயக்குநர் இந்த படத்தின் அனைத்து பாடல்களையும் இசையமைக்க வேண்டுமென முடிவு செய்தார். பின்னர், இவர், பல இந்தி, மராத்தி படங்களுக்கு இசை அமைத்துள்ளார்.

இவர், தொடர்ந்து உலகம் முழுவதும் தனது நிகழ்ச்சிகளை நிகழ்த்துகிறார். 
## குறிப்புகள்

## வெளி இணைப்புகள்
* Songs composed by Shridhar Phadke on Aathavanitil Gani website
* 
* Pune City honours Shridhar Phadke on his 60th anniversary 
* Article in Marathi weekly Lokprabha on completion of 25 years to release of album Omkar Swaroopa

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:இந்தியத் திரைப்பட இசையமைப்பாளர்கள்
பகுப்பு:மராத்தியர்கள்
விஜய் கிருஷ்ணராஜ்

**விஜய் கிருஷ்ணராஜ்** (*Vijay Krishnaraj*) என்று அழைக்கப்படும் **ஆர் கிருஷ்ணன்**   ஒரு இந்திய நடிகர், எழுத்தாளர், இயக்குநர் ஆவார். இவர் தமிழ் மற்றும் தெலுங்குத் திரைப்படம் மற்றும் தொலைக்காட்சி துறையில் பணியாற்றி வருகிறார். 1979 ஆம் ஆண்டில் *[[ரோசாப்பூ ரவிக்கைக்காரி]]* படத்தின் கதை மற்றும் உரையாடல் எழுத்தாளராக தமிழ் திரைத்துறையில் அறிமுகமானார். *எஸ். தேவராஜன்* இயக்கிய  தமிழ்த் திரைப்படமான *[[ராஜாத்தி ரோஜாக்கிளி]]யில்* சுலக்சனாவுடன் நடிகராக அறிமுகமானார். அதன்பிறகு 100 க்கும் மேற்பட்ட படங்களில் நடித்துள்ளார்.

## திரைப்பட வாழ்க்கை
இவர் தமிழ்நாட்டில் நாமக்கல் மாவட்டம் திருச்செங்கோட்டில் பிறந்தார். *[[ரோசாப்பூ ரவிக்கைக்காரி]]* படத்தில் கதை எழுத்தாளராக தனது தொழில் வாழ்க்கையைத் தொடங்கினார்.  இவரது கதை, வசனத்தில் எடுக்கபட்ட குறிப்பிடத்தக்க திரைப்படங்களாக *[[ரோசாப்பூ ரவிக்கைக்காரி]]*, *[[கல்தூண் (திரைப்படம்)|கல்தூண்]],* *[[ராணுவ வீரன் (திரைப்படம்)|ராணுவ வீரன்]]* போன்றவை ஆகும். பின்னர், 1985 ஆம் ஆண்டில் *[[ராஜாத்தி ரோஜாக்கிளி]]* படத்தில் துணை வேடத்தில் நடித்தார். மூத்த தெலுங்குத் திரைப்பட இயக்குநர் ராகவேந்திர ராவின் ஆறு படங்களுக்கு திரைக்கதை எழுதியுள்ளார். இவர் நடித்து நன்கு அறியப்பட்ட திரைப்படங்களாக ஆவதும் பெண்ணாலே அழிவதும் பெண்ணாலே , *[[காலையும் நீயே மாலையும் நீயே]]*, *[[பூந்தோட்ட காவல்காரன்]]*, *[[சந்தனக் காற்று (திரைப்படம்)|சந்தனக் காற்று]]*, *[[வான்மதி (திரைப்படம்)|வான்மதி]]*, *[[வாய்மையே வெல்லும் (திரைப்படம்)|வாய்மையே வெல்லும்]]* போன்ற பல படங்களில் இவர் நடித்துள்ளார் என்றாலும் *[[அண்ணன் என்னடா தம்பி என்னடா]] படத்தில் நடிதமைக்காக இவரது நடிப்பு பாராட்டபட்டது* .

## தொலைக்காட்சி வாழ்க்கை
2000 களின் முற்பகுதியில் படிப்படியாக இவர் தமிழ் தொலைக்காட்சி தொடர்களில் நடிக்கத் தொடங்கினார். தற்போது, இவர் பல தமிழ் தொடர்களில் நடித்து வருகிறார். இவரது குறிப்பிடத்தக்க தமிழ் தொலைக்காட்சித் தொடர்களளின் பட்டியல் கீழே:

* *கோபுரம்*
* *குடும்பம்*
* *ஆனந்த்*
* *பூவிளங்கு* (இயக்குநரும் கூட)
* வரம்
* பாரிஜாதம்
* ''பிள்ளை நிலா''
* ''பொம்மலட்டம்''
* *[[லட்சுமி வந்தாச்சு]]*
* கங்கை
* *[[பொன்மகள் வந்தாள் (தொலைக்காட்சித் தொடர்)|பொன்மகள் வந்தாள்]]*
* *[[பாண்டவர் இல்லம்]]*
* *[[றெக்கை கட்டி பறக்குது மனசு]]*
* *[[முள்ளும் மலரும் (தொலைக்காட்சித் தொடர்)|முள்ளும் மலரும்]]*
* *அமுதா ஒரு ஆச்சார்யகுறி*
* *[[சந்திரகுமாரி]]*
* *கைராசி குடும்பம்*
* *[[கோகுலத்தில் சீதை (தொலைக்காட்சித் தொடர்)|கோகுலதில் சீதை]]*
* *[[சந்திரலேகா (தொலைக்காட்சித் தொடர்)|சந்திரலேகா]]*

## திரைப்படவியல்
**நடிகராக**

**கதை மற்றும் உரையாடல் எழுத்தாளராக**

**இயக்குநராக**

; பின்னணி குரல் கலைஞராக

## குறிப்புகள்

## வெளி இணைப்புகள்

பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்